google/wiki40b huggingface dataset:
MinID

MinID er en personlig elektronisk ID (eID) som er utviklet og forvaltet av Direktoratet for forvaltning og IKT (Difi).

Om MinID

MinID brukes til innlogging på mer enn 200 offentlige nettjenester, og kan blant annet brukes til innlogging for å levere selvangivelsen eller søke om studielån hos Statens lånekasse for utdanning. Andre typiske tjenester der MinID brukes til innlogging er flere nettjenester hos NAV, søknad om studieplass gjennom Samordna opptak og plass i videregående skole gjennom Vigo, samt innlogging til kommunale skjemaer og nettportaler. 
MinID er sammen med BankID den mest utbredte elektroniske identitetsløsningen i Norge. MinID passerte 2.7 millioner brukere i januar 2012. MinID ble lansert i desember 2008 som en felles innloggingsløsning for offentlig sektor. MinID er nå en av flere innloggingsløsninger i den offentlige innloggingsplattformen ID-porten.
Brukeridentifikasjonen i MinID er fødselsnummer.

I bruk

For å bli MinID-bruker trenger man et PIN-kodebrev som kan bestilles fra Difi. PIN-kodebrevet sendes kun til den adressen brukeren er registrert med i folkeregisteret. Når brukeren har fått PIN-kodebrevet kan han/hun registrere seg med fødselssnummer, selvvalgt passord, mobilnummer og e-post. Ved fremtidige innlogginger med MinID vil alle koder bli sendt til brukernes mobiltelefon.

Hvem kan bruke MinID?

Alle innbyggere i Norge over 13 år som har et gyldig fødselsnummer eller D-nummer kan bruke MinID. Dette forutsetter at man står oppført med gyldig folkeregistrert adresse.

Sikkerhet

MinID er en eID på sikkerhetsnivå 3. Sikkerhetsnivå 3 vil si at MinID anbefales brukt som autentiseringsløsning (innlogging) for offentlige nettjenester opp til risikonivå 3 av FAD. Det vil si at MinID-løsningen kan brukes som løsning for viktige og kritiske tjenester i offentlige virksomheter, inkludert helsesektoren.
Isopor

Isopor er et varemerke eiet av Brødr. Sunde as og benyttes i markedsføring av konsernets produkter av plastmaterialet ekspandert polystyren (EPS). Isopor-produktene benyttes både til isolasjon og emballasje. 
EPS består av 98 % luft og har som oftest hvit farge og fås i forskjellige trykkfasthetsklasser og lambdaklasser. Lambdaklasse og tykkelse avgjør isolasjonsevnen. Ifølge Teknisk ukeblad brukes rundt 4 800 tonn EPS årlig i Norge. Mesteparten av dette er til byggisolasjon og teknisk emballasje for hvite- og brunevarer, samt VVS. Ca. 1 700 tonn av det årlige forbruket går til fiskekasser.
Strandfly

Utseende

Et middelsstort (vingespenn 35–42 mm), gråspraglete nattfly. Forkroppen (thorax) er grønnaktig grå med smale, svarte linjer som danner en klokkeformet figur på ryggen. Forvingen er grå- eller brunaktig med markerte tegninger. Nyre- og ringmerkene er lyse og markerte, under ringmerket er det en kort, mørk lengdestrek. Vingene har en svart og hvit tverrstripe nær roten og en i vingens ytre del. Langs ytterkanten er det en rad av pileformede (spissen vender innover), svarte flekker. Bakvingen er blekgul med grå ytterkant.

Levevis

Strandflyet finnes på tørre enger og på havstrender, der larvene lever på ulike gress. Larven overvintrer. De voksne sommerfuglene flyr om natten i juli–august.

Utbredelse

Arten forekommer i Nord-Afrika og i Europa, bortsett fra lengst i nord, østover til Kaukasus. I Norge er den funnet langs kysten vestover til Klepp på Jæren.
Otto Brendel

Bakgrunn

Otto Brendel var sønn av Kirchenrat (en kirkeledelsestittel) Rudolf Brendel og hans hustru Mathilde Gareis. Familien hadde frembragt geistlige gjennom flere generasjoner, og var i  1732 kommet til det sørtyske område som følge av protestantutvisningene fra Salzburg. 
Otto J. Brendel var selv begavet i kunstneriske emner, og både malte og spilte cello og piano. Hans største interesse var den klassiske oldtid, ikke bare for litteratur og musikk. Og mot slutten av umdommen overveiet ønsket om å bli maler. 
I 1919 brukte han et år som assistent til maleren Max Unold før han begynte å studere ved Universitet i Heidelberg.

Karriere

I 1923 forlot han universitetet for en stilling som assisterende ved Ny Carlsberg Glyptothek, København, under Frederik Poulsen (1876–1950). Poulsen ble Brendels fadder og livslange venn og Brendel snart ble flytende i dansk. Han vendte tilbake til Heidelberg i 1926 å sikre et stripend for å reise til provinsielle museene i Nord-Italia i 1927. I 1928 mottok Brendel sin embetseksamen (Ph.D.) fra Ruprecht-Karls-Universität Heidelberg under Ludwig Curtius på emnet romersk ikonografi i den augustinske perioden. Han giftet seg med medstudent fra Heidelberg, Maria Wiegert (1902–1994), i 1929. 
Brendel ble privatdosent ved Erlangen i 1931, men tok deretter et år fri for å kunne være assistent for Curtius, som da var blitt direktør i Roma. Brendel ble sparket fra sin jobb av de nazistiske myndighetene i 1936 for å ha giftet seg med en jøde, og ble da forskningsmedarbeider ved Universitet i Durham i England og deretter i London i årene 1936–1938 ved Warburg-instituttet. Sent i 1938 reiste han i USA, kort tid før utbruddet av den andre verdenskrigen, som gjesteforeleser og ble i USA resten av livet.
Etter et år som gjesteprofessor for kunst og arkeologi ved Vassar college i New York fikk han familien over fra Tyskland og ble da knyttet til Washington University i St. Louis fra 1938 til 1941 da han flyttet til Indiana University for å bli professor i arkeologi og kunsthistorie, en posisjon han holdt til 1956. Han hadde et avbrudd i epoken 1949–1951 da han var ved Det amerikanske akademiet i Roma. Ved Indiana skrev han også en bok om gresk-romersk erotisk kunst som først ble utgitt i 1970.
I 1956 ble han professor i kunsthistorie og arkeologi ved Columbia University og ble emeritus i 1963, og fortsatte å undervise fram til han ble pensjonert i juni 1973. Han døde i september samme år. Ved sin død hadde han akkurat fullført manuskriptet for Pelican History of Art om etruskisk kunst som ble utgitt i 1978.
En av Brendels studenter var Larissa Bonfante.
Kristiansand folkebibliotek

Kristiansand folkebibliotek er et folkebibliotek som ligger i Rådhusgata 11 i Kristiansand. Kristiansand folkebibliotek er Kristiansand kommunes offentlige bibliotek. Kristiansand folkebibliotek består i  dag av hovedbiblioteket, samt filialene Vågsbygd bibliotek, Hellemyr bibliotek og Flekkerøy bibliotek.
Adios Amigo (sang)

«Adios Amigo» er en amerikansk countryballade, skrevet av Ralph Freed og Jay Livingstone. To kamerater har forelsket seg i samme kvinne, men én av dem må gå.
Den mest kjente versjonen er med Jim Reeves. Den ble utgitt på singlen RCA Victor 47-8019 i 1962
Hank Snow har også spilt inn en versjon. Den ble utgitt på LP-platen Spanish Fireball (RCA Victor LSP 3857) i 1967.

Norsk versjon

Vidar Lønn-Arnesen har skrevet en norsk tekst. Den norske tittelen er identisk med den opprinnelige.
Hanne Harlem

Biografi

Harlem har juridisk embetseksamen fra Universitetet i Oslo 1990. I studietida var hun studentstipendiat ved Nordisk institutt for sjørett.
Harlem var i 1990–91 politisk rådgiver i Barne- og familiedepartementet, så byråd for barn og utdanning i Oslo i 1992–93 og så dommerfullmektig i Nord-Troms herredsrett i 1993–95. Videre var hun advokat hos Regjeringsadvokaten i 1995–97 og sjefsjurist hos Kredittilsynet i 1998. Hun var fra 1998 advokat og senere assisterende direktør i Norsk Hydro til hun ble justisminister fra 17. mars 2000. Etter sin tid som justisminister høsten 2001 fortsatte Harlem i jobben som assisterende direktør i Norsk Hydro.
Fra 2004 til 2007 var Harlem universitetsdirektør ved Universitetet i Oslo. Fra 11. mai 2007 inntil 2011 var hun den første styreleder for den sammenslåtte helseforetaket Helse Sør-Øst RHF. Fra 2011 er hun kommuneadvokat i Oslo. I 2019 ble hun utnevnt til sivilombudsmann.

Verv

Harlem har siden midten av 1980-tallet hatt en lang rekke verv, blant annet som medlem av Oslo bystyre. I studietida var hun medlem av Det akademiske kollegium ved Universitetet i Oslo og fakultetsrådet ved Det juridiske fakultet. Hun har vært sensor ved universitetene i Oslo, Bergen og Tromsø og hatt undervisningsoppdrag i Tromsø. Harlem har vært styreleder ved Sunnaas sykehus og nestleder for Ullevål sykehus og sitter som styreleder for Hydrokraft AB og medlem av NHOs hovedstyre.
1. august 2007 gikk Harlem inn i styret til stiftelsen Handelshøyskolen BI, hvor hun etter planen skal sitte til 31. juli 2010.

Annet

Hanne Harlem er datter av tidligere forsvarsminister Gudmund Harlem og lillesøster til tidligere statsminister Gro Harlem Brundtland. Hun er gift med advokat Sam E. Harris.

Kontroverser

Som justisminister fikk Harlem i 2000 blant annet kritikk for sine uttalelser i den såkalte «DVD-saken», der enkelte mente hun forhåndsdømte Jon Lech Johansen (også kjent som «DVD-Jon»).  Videre hadde man «Strategi for forebygging av IKT-kriminalitet blant barn og unge» hvor Linux ble trukket frem som tegn på datakriminalitet.
Bjørn M. Kjærnes

Lærer

Han har arbeidet som lærer i musikkskole, grunnskole, ungdomsskole, folkehøgskole og videregående skole, samt vært rektor for Ås og Frogn kommunale kulturskoler. I 2011–15 var han rektor for Kontra Kulturskole, kulturskolen til Ski kommune.

Dirigent

Han startet sitt første danseband The Mexican Memorial som ungdomsskoleelev. I 1969 fikk han midler fra Ski videregående mens han gikk der som elev til å starte og lede et skolestorband som en del av skolens kulturelle aktivitet og som en del av musikk valgfag. Han arbeidet i mange år som musikalsk leder for Ten-Sing Ås, Ten-Sing Årnes og Praising på Hamar. Fra 1977 har han dirigert korps og fikk i 2008 Norges Musikkorps Forbund sin hederspris for dirigenter etter 44 år som dirigent. Noen av korpsene han har dirigert i lengre perioder er Nordby Ungdomskorps, Ås Guttemusikkorps, Prinsdal skolekorps, Sofiemyr skolekorps, Nordfjord Ungdomskorps (15 år), Jernbanens Musikkorps Oslo og Romsås Janitsjar. I tillegg har han undervist og ledet sommermusikkskoler i NMF regi, samt vært gjestedirigent og seminardirigent i en mengde korps.

Arrangør og komponist

Han skrev som 11-åring sitt første arrangement for en kvintett bestående av musikanter fra Nordby skolekorps, der han spilte baryton og trombone. Fra da av ble det en mengde bruksarrangementer for diverse grupper, ikke minst i Ås Ten-Sing hvor besetningen i perioder hadde med 5-7 blåsere, komp og kor.  I 2008 har han mer enn 200 arrangementer og komposisjoner som er utgitt på forskjellige norske og utenlandske forlag. Som medeier i Norsk Noteservice AS (fra 2002) er det de som er hans utgiver og oppdragsgiver.

Dommer og Konsulent

Bjørn Morten Kjærnes har siden han ble godkjent dommer i Norges Musikkorps Forbund dømt alle typer konkurranser for korps og var i 10 år leder for dommerkomiteen i NMF. Han startet relativt tidlig med å interessere seg for musikkforlag og arbeidet i en periode for Tonika og begynte tidlig å skrive arrangementer for Frost Music. Senere var han konsulent både for Warner/Chappel Music Norway og for Warner Bros. før han i 2002 ble med 3 andre (tidligere tilsatte i Warner/Chappell Music Norway) og dannet Norsk Noteservice AS.
Helge Aune

Rosenborg

Helge Aune var en rask og sterk midtstopper som kom til Rosenborg fra Utleira. Debuten for Rosenborg fikk han 23. juni 1993 som innbytter i en 6-0 seier over Tromsdalen i tredje runde av NM. I 1994-sesongen fikk han med seg to seriekamper, fem NM-kamper, en Europacup-kamp, og spilte seg også inn på U-21-landslaget.
Da han forlot klubben etter 1994-sesongen hadde han endt opp med totalt ni offisielle kamper for Rosenborg.

Bodø/Glimt

Bodø/Glimt hentet Aune inn til 1995-sesongen, tiltenkt en midtstopperplass i et forsvar som hadde slitt med å erstatte Trond Sollied etter 1993-sesongen. Imidlertid mistet Aune hele sin første sesong i klubben med skader. Aune spilte totalt 46 seriekamper for Bodø/Glimt i sine seks sesongene i klubben. Den en gang så lovende midtstopperen slet med skader gjennom hele oppholdet i Bodø/Glimt. Også 1999-sesongen ble spolert grunnet skader. Da han ikke fikk fornyet kontrakten etter 2000-sesongen valgte han i en alder av 27 å gi seg med spill på toppnivå.  
Han var trener for Ålgård i 2004 og 2005.
Skåredalen skole

Skolekorps

Sammen med Solvang skole har skolen et eget skolekorps, Solvang og Skåredalen Skolekorps.
De europeiske fellesskap

Kull- og stålfellesskapet, Romatraktaten

Det dreide seg om det allerede eksisterende Europeiske kull- og stålfellesskap (EKSF) etablert i 1952, og de nyetablerte Europeiske atomenergifellesskap (EURATOM) og Europeiske økonomiske fellesskap (EEC).
Formålet med samarbeidet var å utvide arbeidet med den europeiske integrasjon, som var påbegynt ved kull- og stålunionen. Konkret ble det satt som mål å vedta en tollunion, et felles marked og en valutamessig og økonomisk union. Traktaten ble undertegnet av Belgia, Nederland, Luxembourg, Tyskland, Frankrike og Italia.

Fusjonstraktaten i 1967

Ved Fusjonstraktaten i 1967 fikk de tre fellesskapene egen administrasjon, ved dannelsen av De europeiske fellesskapenes råd (senere avløst av Det europeiske råd) og De europeiske fellesskapenes kommisjon (senere Europakommisjonen).
Omtalen av samarbeidet ble i det politiske ordskiftet over tid endret fra EEC til EF. Under EF-kampen i Norge i 1972, brukte motstanderne ofte betegnelsen «EEC» eller «Fellesmarkedet», mens tilhengerne kjempet under slagordet «Ja til EF».
Traktaten om De europeiske fellesskap ble endret ved Maastricht-traktaten i 1993. Det europeiske kull- og stålfellesskap opphørte i 2002, ved Lisboa-traktaten.
Huldrevise

«Huldrevise» er et skillingstrykk av ukjent opprinnelse. Alf Prøysen mener at den kan være fra første halvdel av 1800-tallet.

Teksten

1. Dypt inn i fjell og urskog der er mitt oppholdssted,

der vandrer jeg alene i stille ensomhet,

inn i de mørke skoger er tiden lang og trist,

jeg hører skogens ugle og fuglen på sin kvist.
2. Her inn i skog og fjelle i mange lange år,

jeg ene og alene har grætt så mangen tår,

men aldri noen skjønner de tårer som jeg gret

og aldrig noen kjenner hva jeg i skogen led.
3. Ingen meg besøker, men alle fra meg flyr

jeg har ei andre venner enn skogens ville dyr,

inn i blant fjell og klipper blandt stene og blandt muld

der har jeg store skatter, ti tusen tønner gull.
4. Jeg skjelver og jeg gyser med tårer på mitt kinn

for høstens lange netter med regn og storm og vind,

den lange kolde vinter jeg sover i mitt fjell

foruten dype teppe, foruten seng og fell.
5. Min seng blir ikke redet av fjær og strå og halm,

jeg sover godt og lenge, på fjellets harde malm.

Når det blir larm på setre av bjeller og av lur,

da våkner jeg av dvalen der inn i fjellets ur.
6. Langelurens toner de huier meg så godt

de svares med et ekko ifra mitt store slott.

Min alder, ætt og avkom, ei noen vite får,

det er og blir en gåte så lenge verden står.
Jugendstilsenteret

Jugendstilsenteret er del av Stiftelsen Kulturkvartalet i Ålesund. Jugendstilsenteret ble etablert med Thor W.Bjørlo som første leder, og ble offisielt åpnet av Hennes Majestet Dronning Sonja 6. juni 2003. Jugendstilsenteret er Møre og Romsdal Fylkes «Tusenårssted». Nils Anker overtok som direktør i 2008.

Bygningen

Jugendstilsenteret er lokalisert i det tidligere Svaneapoteket i Ålesund, like ved Brosundet. Bygget er tegnet av arkitekt Hagbarth Martin Schytte-Berg og oppført mellom 1905–1907. Bygningen var det første jugendstilhuset som ble fredet i Ålesund 1985 og inneholder idag Ålesunds best bevarte jugendstilinteriører. Offisinet, apotekinteriøret, fungerer i dag som inngangparti for senteret. I 2004–2005 ble det bygget en ny bygning under bakken, slik at Jugendstilsenteret ble knyttet sammen med Kunstmuseet KUBE som er lokalisert i det tidligere Norges Bank-bygget i Ålesund.

Utstillinger

Jugendstilsenteret er et formidlingssenter og museum som både anvender moderne multimedieutstillinger og viser mer tradisjonelle gjenstandsutstillinger. I  utstillingen Fra aske til jugendstil kan man ta en tidsmaskin tilbake til bybrannen i Ålesund 1904 og gjennom to multimedieprogrammer lære mer om brannen og gjenoppbygningen av jugendstilbyen. Utstillingen Håndverk og arkitektur kan man lære mer om gammelt håndverk og se ulike arkitekturmodeller. Multimedieprogrammet Den nye kunsten forteller om jugendstilen i Norge og i Europa. I gjenstandsutstillingen Den vakre jugendstilen kan se kunst og kunsthåndverk fra perioden.

Tusenårssted

Jugendstilsenteret er Møre og Romsdals tusenårssted.
Reblochon

Reblochon er en ost fra Savoie i Frankrike. Den lages av kumelk, er lett presset og får et relativt kraftig skall der det utvikles et tynt lag hvitmugg. Smaken er mild med mye karakter, med innslag av hasselnøtt.
Dens historie går tilbake til 1300-tallet. På denne tid betalte bøndene arrende i forhold til hvor meget melk buskapen gav. De dager jordeierne kom for å kontrollere, ble derfor ikke kyrene ordentlig melket, og bøndene betalte på dette vis lavere arrende. Når jordeierne var gått, ble den siste melken, le reblache, melket. Den er særlig fet. Det er med denne melken som osten Reblochon ble produsert.
Reblochon er også den ost som benyttes når man lager tartiflette, den franske potetgratengen fra Savoieområdet.
If I Were Sorry

Bakgrunn

Låten var en av deltakerne i Melodifestivalen 2016 og er komponert av Fredrik Andersson, Michael Saxell og Oscar Fogelström sammen med artisten Frans Jeppsson Wall. De tre førstnevnte drev et studio i Ystad, og Wall var ofte i studioet deres. Til slutt fant de fire ut at de ville skrive en låt, og de bygde den opp bit for bit. Det endelige resultatet ble «If I Were Sorry», og plateselskapet overbeviste dem om å sende inn låten til SVTs Melodifestivalen.
Sangen ble antatt til Melodifestivalen, og Frans Jeppsson Wall fremførte den under artistnavnet Frans. Ti år tidligere hadde han blitt landskjent i Sverige da han sang hyllestlåten «Who's Da Man» til ære for Zlatan Ibrahimović i forkant av Fotball-VM 2006.

Melodifestivalen

«If I Were Sorry» deltok i den fjerde og siste delfinalen i Gävle 27. februar 2016, der den vant og kvalifiserte seg til finalen i Friends Arena i Stockholm lørdag 12. mars. I forkant av den svenske finalen var sangen favoritt til å vinne, men den lå på andreplass etter at juryene hadde stemt – riktignok bare ett poeng bak «Human» som ledet. «If I Were Sorry» vant imidlertid telefonavstemningen med 1 815 697 stemmer, og sangen vant dermed konkurransen. Med seieren ble «If I Were Sorry» Sveriges bidrag til Eurovision Song Contest 2016 på hjemmebane i Globen i Stockholm.

Eurovision Song Contest

Som vertsnasjon for Eurovision Song Contest 2016 var Sverige direktekvalifisert til finalen i Globen lørdag 14. mai 2016. I finalen var Sverige det niende landet ut på scenen av 26 deltakere. Sverige var dette året også det eneste nordiske landet i finalen, etter at både Danmark, Finland, Island og Norge ble slått ut i semifinalene.
I juryavstemningen endte Sverige på en niendeplass – blant annet uten poeng fra den norske juryen. Sverige kom imidlertid på sjetteplass i telefonavstemningen og endte samlet på en femteplass i konkurransen med 261 poeng. Dette var Sveriges tredje topp fem-plassering i konkurransen på rad.

Utgivelse

«If I Were Sorry» ble gitt ut via digital nedlastning 28. februar 2016 av plateselskapet Cardiac Records og distribuert av Sony Music. En remiks-EP ble gitt ut 22. april samme år.
Vorozjba

Vorozjba (ukrainsk Ворожба) er en by i Sumy oblast i Ukraina. Byen har omkring 8 000 innbyggere (2011).
Aguas Corrientes (kommune)

Geografi

Aguas Corrientes grenser i nord mot Santa Lucía, i øst mot Canelones, i sør mot Los Cerrillos, og i vest mot San José-departementet.

Historie

Aguas Corrientes ble grunnlagt i 15. mars 2010.

Regjeringen

Ordføreren (alcalde) i kommunen er Álvaro Alfonso (2010-2015).
Tøyhuset i Berlin

Tøyhuset i Berlin (tysk Zeughaus Berlin) er et tøyhus i Berlin og den eldste bygningen på boulevarden Unter den Linden. Den ble bygget mellom 1695 og 1706 som våpenarsenal (tøyhus) og regnes som en av de vakreste profane barokkbygninger i Nord-Tyskland. Bygningen disponeres av Deutsches Historisches Museum.
Her forsøkte Rudolf Christoph Freiherr von Gersdorff å drepe Hitler i et attentat som også ville tatt livet av ham selv. 21.mars 1943 åpnet man en utstilling i tøyhuset av krigsbytte tatt fra Sovjetunionen. Gersdorff hadde en bombe skjult under frakken, men Hitler hastet gjennom utstillingen uten å stanse ved montrene, til tross for Görings oppfordringer. Gersdorff rakk så vidt ut på toalettet, der han knuste detonatoren og skyllet den ned.
Tøyhuset i Berlin var 25. mars 2007 sted for undertegning av Berlin-erklæringen.
Granulenotes

Utseende

Enicodini er middelsstore, mer eller mindre brunlige trebukker. Antennene er omtrent så lange som kroppen, pronotum uten pigger på sidene. På beina er lårene noe fortykkede. Noen av slektene (blant andre Enicodes) utmerker seg ved at dekkvingene er trukket ut til sprikende spisser bak.

Utbredelse

Slekten er hjemmehørende på Ny-Caledonia.
Massartia (bille)

Utseende

Små (ca. 2 - 3 millimeter), ovale, blanke, mer eller mindre metallglinsende bladbiller. Antenner og bein er gulrøde. Oversiden er fint og tett punktert. Pronotum er rundet, ved roten nesten så bredt som dekkvingene, som er litt hvelvede med fine punktrader. Beina er noe kraftige, særlig forbeina.

Levevis

Både larvene og de voksne (imago) er planteetere.

Utbredelse

Slekten er utbredt i det sentrale Afrika og er kjent fra Tanzania og den Demokratiske republikken Kongo.
Idrettsklubben Start i 2019

Treningsleirer

28. januar - 17. februar
Treningsopphold på Grand Canaria. 
Treningskamp mot Brann (1-1).
27. februar - 14. mars 
Treningsopphold i Marbella, Spania. Treningskamper mot Nest Sotra (0-0), Jerv (1-0), Bodø/Glimt (0-1) og finske Inter Turku (2-0)
Grunnkretser i Løten kommune

Grunnkretser i Løten kommune er delområder og grunnkretser som seksjonerer Løten kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Norges Bilbransjeforbund

Norges Bilbransjeforbund (NBF) organiserer bilverksteder og bilforhandlere. NBF ble etablert i 1928 og har om lag 1200 medlemsbedrifter og 24 lokalforeninger som er tilknyttet forbundet.
NBF er tilsluttet NHO som bransje- og arbeidsgiverorganisasjon.
Stig Morten Nilsen er leder av organisasjonen.
Head & Shoulders

Head & Shoulders er et merke av anti-flass sjampo som produseres av Procter & Gamble. Det ble først introdusert i USA i november 1961 som en blågrønn sjampo. Det finnes nå ni forskjellige Head & Shoulders-sjampoer for forskjellige hårtyper, og fargen har blitt endret til hvit.
Ernest Mabouka

Landslaget

Han ble tatt ut i Kameruns tropp til FIFA Confederations Cup 2017 i Russland.
Levie

Befolkningsutvikling

Referens:INSEE
Sirkel (album)

Sirkel er et musikkalbum med Tablå, utgitt i 2009. Dette er bandets debutalbum.
Parmaskinke

Parmaskinke (prosciutto di Parma) er en spekeskinke av svin fra Parmadistriktet i det nordlige Italia. Den kan markedsføres under en rekke navn, så lenge kravspesifikasjonene opprettholdes.
Parmaskinke lages i dag av krysninger mellom  italiensk landrase og Duroc. Grisene fôres stort sett med mais og soya. De to siste månedene fôres den utelukkende med mais, for å oppnå ønsket spekklag. Grisen må før slakting være frisk og sunn, ha fastet i 15 timer, og ha en slaktevekt på cirka 165 kg. Før 1960 var sort friulisk gris det mest vanlige råstoffet, men denne griserasen er nå nærmest borte.
Å produsere en parmaskinken kan ta alt fra tolv til atten måneder, avhengig av skinkens størrelse. Først vaskes skinken, så saltes den og lagres i to måneder. Etter saltingen vaskes skinken flere ganger for å fjerne saltet. Skinken henges så til tørk på et solrikt, luftig sted. Luften er viktig for den endelige kvaliteten på skinken. Tørketiden på hver skinke varierer etter klimaet og størrelsen på skinken. Når skinken er fullstendig tørr, henges den igjen på et luftig sted i romtemperatur i opp til atten måneder.
Vanligvis serveres parmaskinken crudo, det vil si rå, men tørket, skåret i papirtynne skiver og rullet rundt grissini (brødpinner) eller melon.